
BIROUL PERMANENT
AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul comun al Comisiei pentru industrii şi servicii şi Comisiei juridice, de disciplină şi imunităţi asupra propunerii legislative privind Statutul personalului aeronautic tehnic din aviaţia civilă din România.



Prin obiectul de reglementare şi conţinut, propunerea legislativă face parte din categoria legilor organice.
           PREŞEDINTE,                                               VICEPREŞEDINTE,
            Iulian Iancu                                                       Florin Iordache

Parlamentul  României

Camera  Deputaţilor
Comisia pentru industrii si servicii                                                         Comisia juridică, de disciplină şi imunităţi

Bucureşti, 03.03.2008                                                                                                         Bucureşti, 03.03.2008

Nr.23/174/2007                                                                                                                     Nr.P.l.x 448/2007
RAPORT  COMUN

asupra propunerii legislative privind Statutul personalului aeronautic tehnic din aviaţia civilă din România



În conformitate cu prevederile Regulamentului Camerei Deputaţilor, republicat, Comisia pentru industrii şi servicii şi Comisia juridică, de disciplină şi imunităţi au fost sesizate, pentru dezbatere în fond, cu propunerea legislativă privind Statutul personalului aeronautic tehnic din aviaţia civilă din România, trimisă cu adresa nr.P.l.x 448 din 4 iunie 2007.


Propunerea legislativă a domnului deputat Mircia Giurgiu are ca obiect de reglementare stabilirea regimului juridic al personalului tehnic din aviaţia civilă, activităţile tehnice îndeplinite, categoriile de personal tehnic navigant din Aviaţia Civilă din România, precum şi drepturile şi obligaţiile acestuia.


Consiliul Legislativ a avizat favorabil propunerea legislativă, conform avizului nr.1634/29.11.2006.



Guvernul, în punctul său de vedere, transmis cu adresele nr.63/09.01.2007 şi nr.3437/20.12.2007, a precizat că nu susţine adoptarea acestei iniţiative legislative în forma prezentată.


Propunerea legislativă a fost respinsă de Senat în şedinţa din 30 mai 2007.



Propunerea legislativă a fost avizată negativ de Comisia pentru muncă şi protecţie socială cu nr.27/288/03.07.2007.



Potrivit prevederilor art.75 din Constituţia României, republicată şi ale art.92 alin.(9) pct.2 din Regulamentul Camerei Deputaţilor, republicat, Camera decizională pentru această propunere legislativă este Camera Deputaţilor.


Examinarea propunerii legislative a fost definitivată de cele două comisii în şedinţa din 26 februarie 2008.



La lucrări au fost prezenţi 19 deputaţi din totalul de 21 membri ai Comisiei pentru industrii şi servicii şi 16 deputaţi din totalul de 27 membri ai Comisiei juridice, de disciplină şi imunităţi.



La dezbaterile asupra iniţiativei legislative au participat, în conformitate cu prevederile art.55 din Regulamentul Camerei Deputaţilor, domnul deputat Mircia Giurgiu, iniţiatorul propunerii legislative, domnul Mihai Ionescu – director în Ministerul Transporturilor, domnul Răzvan Ionescu – consilier Ministerul Transporturilor, doamna Carmen Pop – consilier Ministerul Transporturilor, doamna Georgeta Bratu – director în Ministerul Muncii, Familiei şi Egalităţii de Şanse, precum şi domnii Cristian Voinea – preşedintele Federaţiei Personalului Aeronautic, Ion Puşcaşu – vicepreşedinte al Federaţiei Personalului Aeronautic, Marius Romeo Constantin – vicepreşedinte al Sindicatului Naţional Tehnic Tarom şi Aurel Nicolae Curtov – secretar general al Sindicatului Naţional Tehnic Tarom.



Având în vedere că prin propunerile făcute de membrii celor două comisii au fost eliminate din iniţiativa legislativă prevederile care se suprapun cu cele ale unor reglementări aeronautice specifice emise de Ministerul Transporturilor, de Organizaţia Aviaţiei Civile Internaţionale şi de organisme europene de specialitate, precum şi prevederile care încalcă Legea nr.19/2000 privind sistemul public de pensii şi alte drepturi de asigurări sociale, membrii celor două comisii au hotărât să propună plenului Camerei Deputaţilor, adoptarea propunerii legislative cu amendamente admise.


Prin obiectul de reglementare şi conţinut, propunerea legislativă face parte din categoria legilor organice.
A M E N D A M E N T E     A D M I S E

	Nr.

crt.
	Text propunere legislativă
	Amendamente admise
	Motivaţia

	0
	1
	2
	3

	1
	LEGE

privind Statutul personalului aeronautic tehnic din aviaţia civilă din România

	LEGE

privind Statutul personalului aeronautic tehnic nenavigant din aviaţia civilă din România

	Precizare necesară.

	2
	CAPITOLUL I

DISPOZIŢII GENERALE


	Nemodificat
	

	3
	Art.-1. – Prezenta lege stabileşte regimul juridic al personalului tehnic din aviaţia civilă, activităţile tehnice îndeplinite, categoriile de personal tehnic nenavigant din Aviaţia Civilă din România, precum şi drepturile şi obligaţiile acestuia, indiferent de forma de proprietate a organizaţiilor/unităţilor din care provin.

	Art.-1. – Prezenta lege stabileşte regimul juridic al personalului aeronautic tehnic nenavigant din aviaţia civilă, denumit în continuare personal tehnic activităţile tehnice îndeplinite, categoriile de personal aeronautic tehnic nenavigant din aviaţia civilă din România, precum şi drepturile şi obligaţiile acestuia, indiferent de forma de proprietate a organizaţiilor/unităţilor angajatoare.

	Conform titlului legii.

	4
	Art.2. – Personalul tehnic din aviaţia civilă desfăşoară activităţi specifice având drept scop asigurarea exploatării corecte a tehnicii de aviaţie, menţinerea ei în condiţii de disponibilitate, în deplină siguranţă, şi securitate, în conformitate cu legislaţia internă, reglementările interne şi internaţionale privind aviaţia civilă, precum şi în conformitate cu standardele şi practicile recomandate de organizaţiile de aviaţie civilă, la care România este parte.


	Art.2. – Personalul tehnic desfăşoară activităţi specifice având drept scop asigurarea exploatării corecte a tehnicii de aviaţie, menţinerea ei în condiţii de disponibilitate, în deplină siguranţă şi securitate, în conformitate cu legislaţia internă, cu reglementările europene, precum şi în conformitate cu standardele şi practicile recomandate de organizaţiile internaţionale de aviaţie civilă, la care România este parte.


	Pentru claritatea textului.


	0
	1
	2
	3

	5 
	Art.3. – (1) În sensul prezentei legi, prin personal tehnic din aviaţia civilă se înţelege personalul angajat cu contract individual de muncă de diferite tipuri, pentru efectuarea unor activităţi tehnice, organizarea, planificarea, executarea, urmărirea, controlul/inspecţia tehnică, atestarea/certificarea lucrărilor de întreţinere, reparaţii şi exploatare a aeronavelor civile de până la 5700 kg sau de peste 5700 kg, precum şi a motoarelor şi a eliciilor ce echipează aceste aeronave, a componentelor mecanice şi electrice, a instalaţiilor radio de bord, a echipamentelor de salvare din aviaţia civilă, precum şi controlul nedistructiv al echipamentelor sau a unor activităţi conexe acestora.

(2) Constituie activităţi conexe de aviaţie civilă, totalitatea activităţilor, altele decât cele prevăzute la alin.(1), desfăşurate în cadrul unităţilor de aviaţie civilă.


	Art. 3. –  În sensul prezentei legi, prin personal aeronautic tehnic nenavigant din aviaţia civilă se înţelege:

a) personalul tehnic certificat, având ca atribuţii organizarea, urmãrirea, controlul, executarea şi atestarea lucrărilor de întreţinere, de reparaţii şi de exploatare a aeronavelor civile, precum şi a motoarelor, echipamentelor/instalaţiilor de bord şi a elicelor acestora;

b) personal operativ de protecţie tehnicã a navigaţiei aeriene având ca atribuţii asigurarea funcţionãrii, operarea din punct de vedere tehnic, întreţinerea şi repararea mijloacelor de navigaţie aerianã aflate la sol şi a celor necesare serviciilor de dirijare, control şi informare aeronauticã şi meteorologicã a zborurilor, precum şi a telecomunicatiilor aeronautice;
c) personalul operativ de meteorologie aeronauticã având ca atribuţii asigurarea serviciilor de informare şi protecţie meteorologicã aeronauticã a traficului aerian şi veghea meteorologicã a spaţiului aerian naţional;
d) personalul operativ de telecomunicaţii aeronautice având ca atribuţii asigurarea activitãţilor de telecomunicaţii aeronautice;
e) personalul operativ de sol certificat, având ca atribuţii pregãtirea şi organizarea zborurilor, obţinerea şi transmiterea de informaţii care pot influenţa desfãşurarea ulterioarã a zborului, organizarea, supravegherea, controlul şi executarea activitãţilor de handling aeroportuar, repararea şi întreţinerea mijloacelor şi instalaţiilor tehnice aeroportuare; 

	Precizări privind categoriile de personal aeronautic nenavigant.

	6 
	CAPITOLUL II

SARCINILE PERSONALULUI TEHNIC DIN AVIAŢIA CIVILĂ ÎN EXPLOATAREA, ÎNTREŢINEREA ŞI REPARAREA AERONAVELOR


	CAPITOLUL II

PREGĂTIREA  ŞI CERTIFICAREA PERSONALULUI TEHNIC 
	

	7 
	Art.4. – Personalul tehnic din aviaţia civilă trebuie să dovedească competenţă în îndeplinirea corectă şi integrală a sarcinilor şi îndatoririlor de serviciu.
1) Întreţinerea tehnică şi pregătirea aeronavelor pentru zbor în conformitate cu necesităţile prevăzute în planul de zbor, în planul de prestaţii sau în planul de şcolarizare sau antrenament.

2) Întocmirea şi respectarea planului de reparaţii sau/şi controale la aeronave sau/şi motoare.

3) Elaborarea şi punerea în aplicare a măsurilor pentru prevenirea accidentelor şi incidentelor de zbor, precum şi defectarea aeronavelor la sol sau în zbor din cauza exploatării, întreţinerii tehnice sau reparaţiilor necorespunzătoare.

4) Elaborarea şi aplicarea măsurilor de reducere a timpilor de imobilizare a aeronavelor şi motoarelor acestora, în lucrări regulamentare, controale sau reparaţii, fără a perturba disponibilitatea tehnică şi calitatea întreţinerii.

5) Asigurarea documentaţiei tehnice în procesul de întreţinere, exploatare şi reparaţii, precum şi evidenţa acestora în conformitate cu prevederile în vigoare.

6) Organizarea şi realizarea măsurilor necesare pentru păstrarea şi folosirea corespunzătoare a aparatelor de măsură şi control, a sculelor şi dispozitivelor şi a celorlalte mijloace de pregătire pentru zbor a aeronavelor.

7) Ţinerea evidenţei a consumului de combustibil, lubrefianţi, piese de schimb, materiale consumabile, necesare exploatării aeronavelor şi motoarelor.

8) Ţinerea evidenţei consumului de resursă la aeronave, motoare şi agregatele acestora.

9) Controlul respectării de către personalul tehnic al regulamentelor specifice, procedurilor de lucru, de exploatare, de întreţinere şi reparaţie, precum şi de aplicare a documentaţiei trimisă periodic de către fabricant.

10) Instruirea şi perfecţionarea continuă prin perioade de recurenţă pentru îmbunătăţirea cunoştinţelor tehnice şi alinierea la cerinţele internaţionale pe baza cerinţelor fabricantului.


	Art. 4.  – Personalul tehnic va putea să îndeplinească sarcinile de serviciu numai în condiţiile efectuării pregătirii de specialitate, examinării şi obţinerii certificării corespunzătoare care va fi înscrisă, după caz, în documentul de certificare emis de către organismul abilitat, conform legii.

Eliminat

Eliminat

Eliminat

Eliminat

Eliminat

Eliminat

Eliminat

Eliminat

Eliminat

Eliminat
	Preluat de la capitolul III.

	8 
	Art.5. – SITUAŢII ÎN CARE SE POT AFLA AERONAVELE LA OPERATORII AERIENI DIN AVIAŢIA CIVILĂ

I. AERONAVA DISPONIBILĂ

II. AERONAVA INDISPONIBILĂ

III. AERONAVA PREGĂTITĂ DE ZBOR

I. Este aeronava la care celula, motoarele, instalaţiile, precum şi agregatele:

- se află în resursele stabilite;

- nu prezintă defecte;

- au executat controlul tehnic regulamentar după ultimul zbor;

- au buletinele şi certificatul de navigabilitate la zi.

II. Este aeronava la care celula, unul din motoare, subansamble sau agregate şi echipamente:

- are resursa expirată;

- prezintă defecte neremediate;

- nu i s-au făcut lucrări regulamentare după ultimul zbor;

- nu are buletine sau certificate de navigabilitate la zi.

III. Este aeronava la care celula, motoarele, instalaţiile, precum şi agregatele sunt complete şi au resursa suficientă pentru executarea zborului următor:

- certificatul de aeronavigabilitate este viabil;

- sunt executate toate lucrările regulamentare;

- sunt remediate toate defecţiunile (reclamate de echipaj sau descoperite la controlul tehnic operativ);

- este alimentat cu petrol, gaze şi lichide speciale;

- documentaţia tehnică (fişe, livrete, CRS sunt semnate de şef secţie şi specialişti).

	Art. 5. – Categoriile de personal tehnic supuse certificãrii, precum si documentele de certificare obligatorii pentru exercitarea activitãţilor aeronautice tehnice civile sunt stabilite prin norme comunitare sau prin ordin ministerul transporturilor.

Eliminat

Eliminat

Eliminat

Eliminat


	Preluat modificat de la capitolul III.

	9 
	Art.6. – REGULI GENERALE PRIVIND EXPLOATAREA AERONAVELOR

1) Exploatarea aeronavelor se realizează:

a) în zbor de către personalul navigant

b) la sol de către personalul tehnic

b) exploatarea la sol cuprinde:

- pregătirea aeronavei şi ale componentelor de zbor prin lucrări de întreţinere tehnică operativă sau regulamentară;

- executarea reparaţiilor;

- executarea modificărilor prevăzute de buletine;

- alimentarea cu combustibil, ulei şi lichide speciale;

- semnarea fiselor de întreţinere tehnică operativă şi regulamentară;

- remedierea defecţiunilor;

2) În procesul de exploatare aeronava poate fi:

a) disponibilă:

- pregătită de zbor;

- în curs de pregătire pentru zbor;

- nepregătită pentru zbor;

- în păstrare;

b) indisponibilă:

- în lucrări de întreţinere tehnică;

- în reparaţii;

- cu resurse expirate;

- cu defecte neremediate.

3) Nu sunt admise descompletări a unei aeronave pentru montarea acestor componente pe alte aeronave;

4) O aeronavă devine aptă pentru executarea unei misiuni de zbor după ce ea a fost controlată şi luată în primire de către echipaj prin semnarea fişei de întreţinere tehnică operativă (CIZ, CSS).

	Art. 6  – Programele de pregãtire profesională pentru personalul tehnic sunt avizate sau, dupã caz, aprobate de Autoritatea Aeronauticã Civilã Românã, care stabileşte şi procedurile de echivalare şi criteriile de certificare a pregãtirii, perfecţionãrii şi acordării licenţei acestei categorii de personal, prin efectuarea de cursuri în ţarã sau în strãinãtate, în unitãţi care funcţioneazã în baza unei autorizãri sau echivalãri emise de aceasta.

Eliminat

Eliminat

Eliminat

Eliminat
	Precizări necesare.

	10 
	Art.7. – REGULI PRIVIND EXECUTAREA MODIFICĂRILOR AERONAVELOR, MOTOARELOR, INSTALAŢIILOR ŞI ECHIPAMENTELOR

1) Orice modificare de la condiţia standard se face numai cu avizul Autorităţii Aeronautice Civile Române.

2) Prin modificări se înţelege:

- modificarea modului de amplasare al agregatelor, echipamentelor şi instalaţiilor;

- înlocuirea agregatelor şi a altor echipamente şi instalaţiilor altele de tip diferit sau modificate;

- modificarea schemelor de cablaj sau montaj;

- introducerea spre aplicare a buletinelor de modificare emise de constructor se face pe baza unei dispoziţii a DIRECTORULUI TEHNIC sau a AUTORITĂŢII AERONAUTICE CIVILE ROMÂNE;

- toate modificările se vor trece obligatoriu în livretele de modificări sau livretele de celulă ale aeronavei.


	Art. 7.  - Specialităţile, criteriile de selecţionare, duratele de şcolarizare şi formele concrete de pregătire a personalului tehnic se stabilesc în conformitate cu reglementările aeronautice aplicabile, specifice fiecărei categorii profesionale, emise în conformitate cu procedurile, standardele şi recomandările organizaţiilor internaţionale de aviaţie civilă la care România este  parte. 

Eliminat

Eliminat

Eliminat
	Preluat de la capitolul III, eliminându-se prevederile care privesc contractul colectiv.

	11 
	Art.8. – REGULI PRIVIND PREGĂTIREA PENTRU ZBOR A AERONAVELOR

1) Pregătirea aeronavei pentru zbor constă din:

a. întreţinerea tehnică operativă sau curentă: (CIZ, CDZ, CSS);

b. întreţinerea periodică sau regulamentară (controale după un anumit număr de zbor, aterizări, sau o anumită perioadă de timp specificată în documente de întreţinere a tipului de avion respectiv);

Lucrările ce se execută cuprind:

- operaţiuni descrise prin documentaţie tehnică a fiecărui tip de aeronavă;

- remedierea defecţiunilor apărute după zbor cât şi cele apărute la control;

- întocmirea şi completarea documentaţiei tehnice aferente lucrărilor executate (FIŞE, LUCRĂRI, JURNALE DE BORD, LIVRETE, FIŞE TEHNOLOGICE).

2) În vederea pregătirii pentru zbor a aeronavei personalul tehnic trebuie să asigure:

- mijloace de alimentare cu combustibil, lichide şi gaze;

- mijloace pentru pornirea motoarelor;

- mijloace PSI;

- mijloace pentru asigurarea staţionării (cale, intercom);

3) La încheierea lucrărilor acestea se înscriu în fişa de pregătire şi se atestă prin semnătura executantului.


	Art. 8. – (1) Documentele de certificare ale personalului tehnic sunt licenţele si/sau autorizaţiile emise conform reglementãrilor specifice naţionale, comunitare si/sau internaţionale.

(2) Documentele de certificare ale personalului tehnic sunt documente nominale, obligatorii, cu valabilitate pe întreaga durată a desfăşurării activităţii ca personal aeronautic tehnic nenavigant.

Eliminat

Eliminat

Eliminat

Eliminat
	Preluat de la capitolul III, eliminându-se prevederile care privesc contractul colectiv.

	12 
	Art.9. – REGULI PRIVIND PREDAREA – PRIMIREA AERONAVELOR ÎNTRE PERSONALUL TEHNIC ŞI CEL NAVIGANT

1) Predarea – primirea aeronavelor între personalul tehnic şi cel navigant se face pe baza înscrierilor din jurnalul de bord;

2) Personalul tehnic care ia în primire aeronava este obligat să controleze aeronava exterior şi interior, să ia în primire restul de combustibil şi ulei precum şi inventarul avionului confirmând cele de mai sus prin semnătura sa în jurnalul de bord,

3) Echipajul navigant este obligat să înscrie în jurnalul de bord defecţiunile constatate în timpul zborului şi în caz contrar să scrie NORMAL şi să semneze;

4) Personalul tehnic la sosirea echipajului navigant la avion, predă aeronava acestuia pe baza semnăturilor din fişa de pregătire de zbor şi pe baza remedierilor din jurnalul de bord echipajul navigant la rândul său preia avionul prin semnătura de acceptare pe care o dă pe fişa de pregătire şi prin controlul jurnalului de bord (dacă toate defectele au fost remediate);

5) Se interzice predarea avionului către echipaj cu lucrări neterminate sau defecte neremediate.


	Art. 9. –  Documentele de certificare ale personalului tehnic vor fi luate în considerare la stabilirea vechimii în muncã şi încadrãrii în condiţii speciale de muncã.

Eliminat

Eliminat

Eliminat

Eliminat

Eliminat

Eliminat


	Preluat de la capitolul III, eliminându-se prevederile care privesc contractul colectiv.

	13 
	Art.10. – REGULI PRIVIND PREDAREA – PRIMIREA AERONAVELOR ÎNTRE FORMALITĂŢILE DE LUCRU

1) Predarea – primirea se face cu ocazia lucrărilor de întreţinere tehnică sau la încheierea turei;

2) Predarea – primirea se face la aeronavă de către şefii de tură sau sectoare pe baza unui proces verbal de primire – predare. În cazul lucrărilor neterminate de la tură la tură se va ţine seama de următoarele:

- predarea se face cu evidenţa strictă în procesul verbal de primire – predare a stadiului lucrării parţial executate;

- lucrările executate şi controlate vor fi semnate;

3) În procesul verbal de predare – primire se vor înregistra toate defectele apărute în cursul turei precum şi modul de remediere şi agregatele schimbate (repere, serii);

4) La încetarea lucrului se va verifica prezenţa tuturor sculelor, AMC, SDV pentru a nu exista posibilitatea lăsării lor în interiorul aeronavei;

5) Registrul de predare – primire este în grija şi semnat de către şeful de tură, sector sau secţie după caz.


	Eliminat
	

	14 
	Art.11. – REGULI PRIVIND CONTROLUL STĂRII TEHNICE A AERONAVEI

1) Starea tehnică a aeronavelor este verificată cu ocazia următoarelor lucrări şi controale:

a. Întreţinerea tehnică operativă

b. Întreţinerea tehnică periodică

c. Control de start

d. Controale sau inspecţii ordonate

a) CIZ – se execută înaintea fiecărei misiuni de zbor a aeronavei şi e valabil 4 ore.

CSS – se execută între staţionări de scurtă durată (sub 4 ore) a aeronavelor la sol.

CDZ – se execută după fiecare misiune de zbor a aeronavei pentru remedierea defecţiunilor şi pentru executarea unor lucrări prevăzute de documentaţia tehnică.

b) Se execută la perioade de timp, ore de zbor sau număr de aterizări specificate de documentaţia tehnică a aeronavelor în scopul prevenirii defecţiunilor datorate uzurii. Acest control se execută de formaţii specializate în conformitate cu cartelele de lucrări.

c) Se face pentru determinarea stării tehnice a avionului înainte de decolare (control specific aviaţiei sportive sau zborului de şcoală).

d) Se face de către personalul de conducere în scopul verificării modului de executare a lucrărilor operative sau periodice pentru îmbunătăţirea calităţii întreţinerii tehnice şi a siguranţei zborului.


	Eliminat
	

	15 
	Art.12. – REGULI PRIVIND TRATAREA ŞI ANALIZA DEFECTELOR

1) Defecţiunile apărute în zbor sunt sesizate de către echipaj în jurnalul de bord cu explicitarea cât mai clară a localizării şi modului de manifestare a defectului;

2) Defecţiunile apărute în zbor cât şi la sol sunt remediate de personalul tehnic autorizat analizându-se cauza care a dus la producerea acestuia,

3) În vederea remedierii defecţiunii se va utiliza documentaţia tehnică şi se vor executa probe funcţionale pentru confirmarea remedierii defectului;

4) Personalul tehnic este obligat să înscrie clar în jurnalul de bord modul de remediere şi să certifice remedierea prin semnătură. Jurnalul de bord poate fi semnat de personal tehnic licenţiate şi autorizat, cu drept de certificare;

5) În fişele de lucrări şi de control vor semna personalul tehnic de execuţie şi cel de la CTC sau inspecţie;

6) Evidenţa defectelor pe tip de avion şi specialişti se va ţine cu rigurozitate pentru a crea baza statistică de date în vederea analizei siguranţei în funcţionare a tehnicii;

7) Analiza defectelor se organizează periodic în scopul stabilirii cauzelor care le-au provocat şi pentru stabilirea măsurilor de prevenire:

- semestrial;

- trimestrial;

- lunar.

8) Concluziile apărute din analize se vor prelucra de către şefii de secţii şi sectoare cu tot personalul din subordine în scopul cunoaşterii modalităţilor de remediere şi prevenire a defectelor, iar acolo unde este posibil aceste date vor fi furnizate centrelor de instruire a personalului tehnic aeronautic pentru a fi folosite ca bază de discuţie la recurenta personalului.


	Eliminat
	

	16 
	CAPITOLUL III

PREGĂTIREA ŞI LICENŢIEREA PERSONALULUI TEHNIC DIN AVIAŢIA CIVILĂ


	Eliminat
	Preluat, modificat şi completat la capitolul II.

	17 
	Art.13. – 1) Pregătirea de specialitate teoretică şi practică a personalului tehnic din aviaţia civilă se realizează în conformitate cu prevederile reglementărilor naţionale în vigoare, în cadrul organizaţiilor de pregătire autorizate, în ţară sau străinătate, recunoscute sau acceptate de autoritatea de stat în domeniul aviaţiei civile sau, după caz, în cadrul instituţiilor de învăţământ autorizate.

2) Pentru a putea face parte din categoria de personal tehnic în cadrul aviaţiei civile trebuie să facă dovada că este absolvent a uneia dintre formele de învăţământ după cum urmează:

a) Şcoala profesională cu profil de aviaţie

b) Liceu cu profil tehnic de aviaţie absolvent cu bacalaureat

c) Liceu cu profil uman sau tehnic de altă natură decât aviaţie

d) Şcoala militară de aviaţie 2Traia Vuia” – secţie civilă

e) Facultatea de Aero-spaţiale

f) Facultate cu profil tehnic sau uman de altă natură decât aviaţie

3) În cazul personalului tehnic ce a absolvit instituţii de învăţământ în conformitate cu Art.13 punctul 2 litera c şi f, pentru obţinerea licenţei de bază naţionale sau internaţionale se face prin procedurile de echivalare sau programe de pregătire avizate sau/şi aprobate de Autoritatea Aeronautică Civilă Română.


	Eliminat
	Preluat, modificat şi completat la capitolul II.

	18 
	Art.14. – Programele de pregătire sunt avizate sau, după caz, aprobate de Autoritatea Aeronautică Civilă Română, care stabileşte şi procedurile de echivalare şi criteriile de certificare a pregătirii, perfecţionării şi licenţierii acestei categorii de personal, prin efectuarea de cursuri în ţară sau străinătate, în unităţi care funcţionează în baza unei autorizări sau echivalări emise de aceasta.

	Eliminat
	Preluat, modificat şi completat la capitolul II.

	19 
	Art.15. – Autoritatea Aeronautică Civilă Română este organ unic care eliberează, revalidează, echivalează, reînnoieşte, preschimbă, suspendă sau revocă documentele de calificare şi licenţele individuale ale personalului tehnic aeronautic civil.


	Eliminat
	Preluat, modificat şi completat la capitolul II.

	20 
	Art.16. – Personalul tehnic aeronautic civil va putea să îndeplinească atribuţii funcţionale numai în condiţiile efectuării pregătirii de specialitate, examinării şi obţinerii calificării corespunzătoare care va fi înscrisă, după caz, în documentul nominal de certificare de către organismul abilitat conform legii să emită un astfel de document.


	Eliminat
	Preluat, modificat şi completat la capitolul II.

	21 
	Art.17. – Specialităţile, criteriile de selecţionare, duratele de şcolarizare şi formele concrete de pregătire a personalului tehnic civil se stabilesc în conformitate cu reglementările aeronautice aplicabile, specifice fiecărei categorii profesionale, emise în conformitate cu procedurile, standardele şi recomandările organizaţiilor internaţionale de aviaţie civilă la care România este parte.


	Eliminat
	Preluat, modificat şi completat la capitolul II.

	22 
	Art.18. – În aviaţia română există licenţe pentru personalul tehnic emise de Autoritatea Aeronautică Civilă Română, după cum urmează:

1) licenţa naţională emisă înainte de 01 iunie 2001 şi care se va prelungi până la pensionarea deţinătorului dacă aceasta nu a putut fi schimbată sau deţinătorul nu şi-a dorit preschimbarea ei

2) licenţa internaţională (JAR – 66) emise după 01 iunie 2001, pentru cei care nu au avut înainte de această dată nici un fel de licenţă

3) În cazul în care deţinătorul de licenţă naţională a făcut dovada îndeplinit condiţiile cerute Autoritatea Aeronautică Civilă Română, în conformitate cu JAR – 66 Apendix 1, privind cunoştinţele de bază din modulele cerute acestuia i-a fost convertită automat în licenţa internaţională.

	Eliminat
	Preluat, modificat şi completat la capitolul II.

	23 
	Art.19. – În cazul licenţei JAR – 66 conform art.18 pct.2, este necesar şi obligatoriu parcurgerea a două etape până la obţinerea licenţei internaţionale pe tip de avion.

1) În baza cursurilor aprobare a AACR, conform modulelor JAR – 66 Apendix, într-o organizaţie de pregătire aprobată EASA part – 147, prin trecerea examenului cu AACR se obţine licenţa tehnică individuală de bază.

2) După obţinerea acestei licenţe şi acelaşi tip de organizaţie se va efectua cursul pentru „tip de avion”. Pe baza examinării de către AACR se obţine „Licenţa internaţională a personalului tehnic” din aviaţie pentru tipul de avion menţionat în document.


	Eliminat
	Preluat, modificat şi completat la capitolul II.

	24 
	Art.20. – Personalul tehnic din aviaţia civilă cuprinde următoarele categorii:

1) personal tehnic cu licenţă internaţională/naţional şi autorizare din partea organizaţiei la care lucrează

2) personal tehnic fără licenţă dar cu autorizare din partea organizaţiei la care lucrează

3) personal tehnic fără licenţă şi fără autorizare din partea organizaţiei la care lucrează


	Eliminat
	Preluat, modificat şi completat la capitolul II.

	25 
	Art.21. – Personalul tehnic din aviaţia civilă cuprinde, în funcţie de specificul muncii poate cuprinde următoarele categorii:

1) conform articolului 20 pct.1:

a) tehnician specialist de aviaţie mecanic cu licenţa internaţională/naţională

b) tehnician specialist de aviaţie avionix cu licenţa internaţională/naţională

c) tehnician specialist de componente mecanice cu licenţa internaţională/naţională

d) tehnician specialist de componente electrice cu licenţă internaţională/naţională

e) structurist de aviaţie prelucrări metalice cu licenţa internaţională/naţională

f) structurist de aviaţie prelucrări compozite cu licenţă internaţională/naţională

g) inspector tehnic de certificare a repunerii în serviciu a aeronavei cu licenţa internaţională

h) inspector tehnic de susţinere a certificării, mecanic şi avionix, cu licenţa internaţională

i) inspector tehnic control nedistructiv cu licenţa internaţională

j) inginer de aviaţie implicat în controlul tehnic de calitate cu licenţa internaţională

k) inginer de aviaţie, în producţie cu licenţă internaţională

2) conform articolului 20 pct.2 şi 3

a) inginerul de aviaţie implicat în munca de organizare a producţiei

b) inginerul de aviaţie şi tehnician specialist de aviaţie ori mecanic de avion implicat în munca de planificare a controalelor/reparaţiilor şi a producţiei

c) inginerul de aviaţie implicat în munca de administrare a organizaţiei

d) inginer de aviaţie implicat în munca de asigurarea calităţii

e) inginer de aviaţie implicat în activitatea de tehnologic

f) inginer de aviaţie implicat în asigurarea protecţiei muncii şi a sănătăţii şi siguranţei în muncă.

	Eliminat
	Preluat, modificat şi completat la capitolul II.

	26 
	Art.22. – 1) Personalul tehnic din aviaţie deţinător de licenţă naţională sau internaţională care efectuează executarea sau/şi controlul/inspecţia tehnică ori atestarea/certificarea lucrărilor de întreţinere, reparaţii şi exploatare a aeronavelor civile de până la 5700 Kg sau de peste 5700 Kg, precum şi a motoarelor şi a eliciilor ce echipează aceste aeronave, a componentelor mecanice şi electrice, a instalaţiilor radio de bord, a echipamentelor poate fi deţinătorul unei autorizări de competente emis de unitatea la care lucrează.

2) Această autorizare relevă nivelul privilegiile de competenţă pe care unitatea le va atribui deţinătorului de licenţă de tip de avion.


	Eliminat
	Preluat, modificat şi completat la capitolul II.

	27 
	Art.23. – 1) Documentele nominale, individuale de licenţă şi calificare sunt documente care atestă calificarea de personal tehnic de aviaţie şi vor fi luate în considerare la stabilirea vechimii în muncă şi încadrării în grupa de muncă.

2) Activitatea desfăşurată ca personal tehnic de aviaţie se încadrează în grupa de muncă cu condiţii deosebite.


	Eliminat
	Preluat, modificat şi completat la capitolul II.

	28 
	Art.24. – Suspendarea documentelor individuale de licenţă sau calificare se poate aplica pentru personalul tehnic aeronautic civil, pe termen de până la 6 luni, de către inspectorii Autorităţii Aeronautice Civile Române, în conformitate cu împuternicirile acordate în acest sens de şeful Autorităţii Aeronautice Civile Române atunci când se constată lipsuri majore în pregătirea profesională sau abateri de la regulamentele şi reglementările interne şi internaţionale în vigoare.

	Eliminat
	Preluat, modificat şi completat la capitolul II.

	29 
	Art.25. – 1) Revocarea documentelor nominale de licenţă se face de către Autoritatea Aeronautică Civilă Română.

2) Revocarea documentelor nominale de autorizare se face de către organizaţia la care personalul tehnic este angajat cu Contract individual de muncă.

3) Revocarea se va face pentru motive ce ţin de:

a) inaptitudine psiho-fizică definitivă

b) incompetenţă profesională

c) abateri grave de la reglementările tehnice aeronautice cu efecte majore în siguranţa zborului şi/sau circulaţiei aeriene.

	Eliminat
	Preluat, modificat şi completat la capitolul II.

	30 
	Art.26. – Personalul tehnic din aviaţia civilă, pe timpul în care îşi desfăşoară activitatea în această calitate, are următoarele îndatoriri:

1) Să posede temeinic cunoştinţele teoretice de specialitate şi să-şi formeze deprinderile practice necesare asigurării unui înalt grad de siguranţă şi calitate a acţiunilor pe care trebuie să le efectueze, în concordanţă cu calificarea înscrisă în documentul nominal de calificare aeronautică deţinut şi, respectiv, cu sarcinile ce decurg din funcţia pe care o îndeplineşte;

2) Să cunoască şi să aplice în mod corect normele şi instrucţiunile ce reglementează activitatea aeronautică civilă pe care o desfăşoară;

3) Să cunoască şi să respecte tehnologiile, procesele tehnologice şi prescripţiile de calitate şi siguranţă a zborului stabilite pentru activitatea aeronautică civilă pe care o desfăşoară;

4) Să respecte cu stricteţe normele de siguranţă a zborului şi securitate aeronautică;

5) să respecte normele de protecţia muncii, precum şi normele de sănătate şi siguranţă în muncă şi să acţioneze pentru preîntâmpinarea evenimentelor, incidentelor şi accidentelor de muncă;

6) Să se prezinte la examenele medicale periodice, conform reglementărilor în vigoare şi să raporteze pe cale ierarhică existenţa oricărei stări de inaptitudine medicală;

7) Să informeze conducătorii ierarhici în cazul constatării unor nereguli în exploatarea la sol şi în zbor a aeronavei, echipamentelor şi instalaţiilor acesteia, precum şi după caz, a echipamentelor şi instalaţiilor aeroportuare sau a oricăror abateri de la regulile stabilite pentru buna desfăşurare a activităţii aeronautice civile;

8) Să contribuie, în limita competenţelor acordate prin atribuţiile funcţionale, la îmbunătăţirea continuă, creşterea eficienţei şi a calităţii procesului de instruire teoretică şi practică pentru formarea personalului tehnic din aviaţia civilă;

9) Să respecte limitele de timp de muncă şi odihnă stabilite prin reglementările aplicabile în vigoare.


	Eliminat
	Preluat, modificat şi completat la capitolul II.

	31 
	CAPITOLUL V

DREPTURILE PERSONALULUI DIN AVIAŢIA CIVILĂ


	CAPITOLUL III

OBLIGAŢIILE ŞI RĂSPUNDERILE PERSONALULUI TEHNIC


	

	32 
	Art.27. – Drepturile personalului tehnic:

- dreptul la salarizare pentru munca depusă;

- repaus zilnic şi săptămânal;

- concediu de odihnă anual;

- dreptul la egalitate de şanse şi de tratament;

- dreptul la demnitate în muncă;

- dreptul la acces la formarea profesională;

- dreptul la informare şi consultare;

- dreptul la protecţie în caz de concediere;

- dreptul la negociere colectivă şi individuală;

- dreptul de a participa la acţiuni colective;

- dreptul de a constitui sau de a adera la un sindicat.


	Articolul 27 devine articolul 10 cu următorul cuprins:

Art. 10. – Personalul tehnic are urmãtoarele obligaţii şi răspunderi:

a) sã posede temeinic cunoştinţele teoretice de specialitate şi sã-şi formeze deprinderile practice necesare asigurãrii unui înalt grad de siguranţã şi calitate a acţiunilor pe care trebuie sã le efectueze, în concordanţã cu certificarea înscrisã în documentul de certificare aeronauticã deţinut şi, respectiv, cu sarcinile ce decurg din funcţia pe care o îndeplineşte; 

b) sã cunoascã şi sã aplice în mod corect normele şi instrucţiunile ce reglementeazã activitatea aeronauticã civilã pe care o desfãşoarã; 

c) sã cunoascã şi sã respecte tehnologiile, procesele tehnologice şi prescripţiile de calitate şi de siguranţa a zborului stabilite pentru activitatea aeronauticã tehnică civilã pe care o desfăşoarã; 

d) sã respecte cu stricteţe normele de siguranţa a zborului şi de securitate aeronauticã; 

e) sã respecte normele de sãnãtate şi securitate a muncii, cele privind protecţia împotriva incendiilor şi sã acţioneze pentru preîntâmpinarea accidentelor de muncã; 

f) sã se prezinte la examenele medicale periodice, conform reglementãrilor în vigoare şi sã raporteze pe cale ierarhicã existenţa oricărei stãri de inaptitudine medicalã; 

g) sã informeze conducãtorii ierarhici în cazul constatãrii unor nereguli în exploatarea la sol şi în zbor a aeronavei, echipamentelor şi instalaţiilor aeroportuare sau a oricãror abateri de la regulile stabilite pentru buna desfãşurare a activitãţii aeronautice civile; 

h) sã contribuie, în limita competenţelor acordate prin atribuţiile funcţionale, la îmbunãtãţirea continuã, creşterea eficienţei şi a calitãţii procesului de instruire teoreticã şi practicã pentru formarea personalului aeronautic tehnic civil; 

i) sã cunoascã, sã respecte şi sã aplice la locul de muncã regulile stabilite privind paza şi securitatea aeronauticã, de intrare în zonele cu acces limitat, condiţionat sau interzis; 

j) sã poarte uniforma, echipamentul de lucru sau de protecţie în conformitate cu reglementările în vigoare; 

k) sã respecte limitele de timp de muncã şi de odihnã stabilite prin reglementãrile aplicabile în vigoare. 


	Precizarea obligaţiilor şi răspunderilor personalului tehnic care nu erau cuprinse în propunerea legislativă iniţială.

	33 
	Art.28. – 1) La încheierea Contractului Individual de Muncă sau pe parcursul executării lui, personalul tehnic nu este obligat sub nici un pretext să semneze o clauză de neconcurenţă; prin aceasta salariatul fiind obligat ca după încetarea contractului să nu presteze în interesul său propriu sau al unui terţ o activitate care se află în concurenţă cu cea prestată la angajatorul său.

2) Dacă însă angajatorul doreşte neapărat introducerea în Contractul Individual de Muncă unei astfel de clauze, atunci este obligat să plătească pe toată perioada de neconcurenţă, lunar, o indemnizaţie de neconcurenţă egală cu salariul primit de angajat la momentul încetării CIM.


	8. Articolul devine articolul 11 cu următorul cuprins:

Art. 11. – Personalul tehnic trebuie sã dovedeascã înaltă competenţã şi eticã profesionalã, să respecte întocmai normele privind ordinea şi disciplina în îndeplinirea corectã şi integralã a sarcinilor si îndatoririlor de serviciu.


	Precizarea obligaţiilor şi răspunderilor personalului tehnic care nu erau cuprinse în propunerea legislativă iniţială.

	34 
	Art.29. – 1) Angajatorul are obligaţia să asigure permanent condiţiile tehnice şi organizatorice avute în vedere la elaborarea normelor de muncă, iar salariaţii trebuie să realizeze norma de muncă sau, după caz, sarcinile ce decurg din funcţia sau postul deţinut.

2) Refuzul de a munci al unui salariat, justificat de neasigurarea de către cel care angajează a cerinţelor minime legale de protecţia muncii, pentru desfăşurarea activităţii în condiţii de siguranţa muncii şi siguranţa zborului, în vederea evitării oricărui pericol de producere de accidente generatoare de pierderi materiale şi/sau umane ori care ar periclita securitatea salariaţilor sau a pasagerilor, conform cu prevederile Art.12 pct.2 şi 3 precum şi a Art 13 pct.1 şi 2 din Legea nr.90/1996 – modificată şi completată prin Legea nr.177/2000, nu dă dreptul celui care angajează să aplice celui în cauză sancţiuni disciplinare şi/sau materiale, refuzul nefiind considerat ca o încălcare de obligaţie de serviciu.


	Eliminat
	

	35 
	Art.30. – Personalul aeronautic tehnic civil beneficiază de pensie de serviciu dacă sunt îndeplinite următoarele condiţii de pensionare:

- personalul aeronautic tehnic civil, care are vârsta de 55 de ani, în cazul bărbaţilor, şi de 50 de ani în cazul femeilor, şi a realizat o vechime de cel puţin 25 de ani de activitate desfăşurată în profesiile prevăzute la art.21 pct.1, 2 şi 3, în cazul bărbaţilor şi de 20 de ani, în cazul femeilor.


	Eliminat
	

	36 
	Art.31. – 1) Personalul aeronautic tehnic de aviaţie civilă care îndeplineşte condiţiile prevăzute la articolul 30, beneficiază, la împlinirea vârstei de pensionare în prezenta lege, de pensie de serviciu în cuantum de 75% din media salariilor brute realizate în ultimele 3 luni anterioare lunii în care are loc pensionarea.

2) Pentru fiecare an care depăşeşte vechimea de 25 de ani de activitate desfăşurată ca personal aeronautic tehnic civil, se adaugă la cuantumul pensiei câte 1% din media salariilor brute realizată, prevăzute la art.11 alineatul (1), fără a se putea depăşi procentul de 100%.

	Eliminat
	

	37 
	Art.32. – 1) Pensia pentru limită de vârstă din sistemul public, acordată personalului tehnic din aviaţia civilă, se stabileşte considerându-se îndeplinite condiţiile necesare deschiderii dreptului de pensie.

(2) La determinarea punctajului mediu anual se are în vedere stagiul complet de cotizare corespunzător anului, respectiv lunii în care se deschide dreptul de pensie, prevăzute de legislaţia privind sistemul public de pensii şi alte drepturi de asigurării sociale.

(3) În cazul în care cuantumul pensiei de serviciu este mai mic decât cel al pensiei din sistemul public, se acordă cuantumul cel mai avantajos.

(4) Partea din pensia de serviciu care depăşeşte nivelul pensiei din sistemul public de pensii şi alte drepturi de asigurări sociale se suportă din bugetul de stat, prin bugetul Ministerului Muncii, Solidarităţii Sociale şi Familiei.
	Eliminat
	

	38 
	Art.33. – În caz de restructurare sau reorganizare personalul tehnic din aviaţia civilă, îndeplineşte condiţiile art.21, şi a efectuat un stagiu de cotizare, conform art.32 pct.2, însă nu îndeplineşte condiţiile de vârstă conform art.31 va beneficia de prezenta lege la împlinirea vârstei conform art.31.


	Eliminat
	

	39 
	Art.34. – Pensia de serviciu se actualizează anual, în raport cu nivelul salariatului brut al personalului tehnic aeronautic civil aflat în activitate, conform funcţiei, licenţelor şi calificărilor pe tip de aeronavă.


	Eliminat
	

	40 
	Art.35. – Pensia de serviciu ce depăşeşte nivelul pensiei din sistemul public de pensie şi alte drepturi de asigurări sociale, se suportă din bugetul de stat, prin bugetul Ministerului Muncii, Solidarităţii Sociale şi Familiei.

	Eliminat
	

	41 
	Art.36. – În situaţia în care personalul tehnic din aviaţia civilă îndeplineşte, în cadrul unităţilor de aviaţie civilă, două sau mai multe dintre activităţile prevăzute la art.4 la împlinirea vârstei prevăzute la art.31, beneficiază de pensie de serviciu dacă, prin cumularea perioadelor de timp în care a îndeplinit activităţi diferite, este întrunită vechimea prevăzută pentru ultima funcţie de încadrare. În această situaţie, cuantumul pensiei de serviciu se stabileşte prin cumularea cotelor-părţi din cuantumurile prevăzute la art.31 de mai sus pentru fiecare din activităţile îndeplinite.


	Eliminat
	

	42 
	Art.37. – (1) La decesul titularului, urmaşii beneficiază de pensie de urmaş, în condiţiile prevăzute de legislaţia privind sistemul public de pensii şi alte drepturi de asigurări sociale.

(2) Pensia de urmaş se calculează din pensia de serviciu a titularului aflată în plată sau la care ar fi avut dreptul în condiţiile prezentei legi, dacă aceasta este mai avantajoasă decât pensia stabilită sau cuvenită în sistemul public.


	Eliminat
	

	43 
	Art.38. – (1) Nivelul şi condiţiile de salarizare, precum şi alte drepturi specifice (concediu de odihnă suplimentar, timpul de muncă şi de odihnă, alimentaţie de protecţie şi întărire a organismului, drepturi de diurnă, indemnizaţie de zbor, condiţii de cazare şi transport, asigurări pentru accidente, îmbolnăvire şi pierdere a documentului de certificare, asistenţă medicală, uniforme, echipamente de lucru şi de protecţie gratuite, etc.) se stabilesc prin contractele colective sau individuale de muncă, în conformitate cu prevederile legislaţiei în vigoare, ţinându-se cont de forma de organizare a unităţii angajatoare şi de modul de finanţare.

(2) Personalul tehnic din aviaţia civilă poate beneficia pe lângă salariul de bază, stabilit în funcţie de complexitatea activităţii desfăşurate, risc şi răspunderea personală, şi de sporuri specifice activităţii de zbor sau la sol, datorate condiţiilor de muncă, stabilite prin acte normative sau negociate cu angajatorul prin contractul colectiv de muncă.


	Eliminat
	

	44 
	Art.39. – Personalul tehnic din aviaţia civilă va fi asigurat de drept de către angajator pentru risc profesional şi pentru cazurile de producere a unor accidente de muncă urmate de deces, invaliditate permanentă sau temporară, spitalizare, precum şi pentru cazurile de îmbolnăvire cu pierderea capacităţii de muncă necesare desfăşurării activităţii de aviaţie civilă specifică pentru care deţine documentul nominal de calificare. Condiţiile de asigurare a personalului din aviaţia civilă sunt cele prevăzute de lege şi/sau prin contractele colective de muncă.
	Eliminat

	Art.40. – (1) În cazul pierderii capacităţii de muncă necesare desfăşurării activităţilor de aviaţie civilă specifice ca urmare a unui accident de muncă, produs din motive neimputabile personalului respectiv, urmat de invaliditate permanentă sau temporară, personalul tehnic din aviaţia civilă beneficiază:

a) pe timpul recuperării capacităţii de muncă, de toate drepturile salariale cu caracter permanent pe care le avea la data pierderii capacităţii de muncă, până la stabilirea definitivă a situaţiei sale, fără a se depăşi însă durata de 2 ani;

b) de co compensaţie bănească neimpozabilă acordată lunar, până la pensionarea pentru limită de vârstă, care să acopere diferenţa dintre venitul mediu lunar net indexat din ultimul an de activitate ca personal aeronautic civil şi venitul net lunar obţinut ca urmare a imposibilităţii continuării activităţii în calitate de personal tehnic aeronautic civil.

(2) Drepturile salariale cu caracter permanent şi compensaţia prevăzute la alin.(1) se asigură de către angajatorul la care personalul respectiv îşi desfăşura activitatea cu contract de muncă în momentul pierderii capacităţii de muncă.

(3) În cazul în care personalul tehnic aeronautic civil nu mai este apt din punct de vedere medical să presteze activităţile din aviaţia civilă pentru care este certificat, angajatorul îi va asigura un alt loc de muncă, corespunzător pregătirii sale profesionale.


	Eliminat
	

	46 
	Art.41. – Concediu de odihnă suplimentar, plătit pe durata 10 zile, necesar pentru refacerea capacităţii psiho-motorie şi pentru prevenirea îmbolnăvirilor profesionale, într-o staţiune balneoclimaterică de tratament, asigurat de angajator, inclusiv masa şi transportul.


	Eliminat

	CAPITOLUL IV

DREPTURILE SPECIFICE PERSONALULUI TEHNIC 

Art.12 (1) Prin derogare de la prevederile Legii nr.19/2000 privind sistemul public de pensii şi alte drepturi de asigurări sociale, cu modificările şi completările ulterioare, personalul tehnic din aviaţia civilă poate beneficia de pensie pentru limită de vârstă şi la împlinirea vârstei de 55 de ani dacă a realizat cumulativ stagiul complet de cotizare prevăzut în Anexa 3 la Legea nr. 19/2000 şi o vechime de cel puţin 25 ani în activităţile prevăzute la art.3 din prezenta lege.

(2) Dovada vechimii în profesiile prevăzute la art.3 se face cu adeverinţă eliberată de angajator, care poartă întreaga răspundere pentru corectitudinea şi valabilitatea datelor înscrise în aceasta.

Art.13 (1) În caz de restructurare sau reorganizare a activităţii angajatorului, personalul tehnic disponibilizat beneficiază de pensie dacă a împlinit vârsta de 55 de ani, a realizat cumulativ stagiul complet de cotizare prevăzut în Anexa 3 la Legea nr. 19/2000 şi are o vechime de  cel puţin 20 ani în activităţile prevăzute la art.3 din prezenta lege.

(2) Personalului tehnic nu i se poate desface contractul de munca din motive neimputabile lui, dacă mai are 2 ani până la îndeplinirea condiţiilor prevăzute la art. 12 

Art.14 Până la data îndeplinirii condiţiilor de vârstă standard pentru obţinerea unei pensii pentru limită de vârstă, prevăzute în Anexa 3 la Legea nr.19/2000, pensia stabilită în condiţiile art. 12 si 13 se suportă de la bugetul de stat, prin bugetul Ministerului Muncii, Familiei şi Egalităţii de Şanse.

Art.15 (1) Cererea de pensionare se depune la casa teritorială de pensii din raza de domiciliu a solicitantului.

(2) Drepturile de pensie prevăzute de prezenta lege se stabilesc prin decizie emisă de casa teritorială de pensii competentă.
Art.16. (1) La pensionarea pentru limită de vârstă în condiţiile prezentei legi, personalul tehnic beneficiază de 18 salarii compensatorii, eşalonate lunar, suportate de angajator în cuantum egal cu salariul brut realizat în ultima lună de activitate anterioară pensionării.

(2) În cazul in care personalul tehnic nu îndeplineşte prevederile art.12 in cea ce priveşte vechimea in activitate, dar îndeplineşte cerinţele privind vârsta şi stagiul complet de cotizare, va primi mai puţin, pentru fiecare an lipsă de vechime in activităţile prevăzute la art. 3, câte un salariu compensatoriu, in conformitate cu alin.(1) , dar nu pentru mai mult de 5 ani.
Art. 17.  Personalul tehnic va beneficia, pe lângă drepturile prevăzute la art. 16, de un salariu compensatoriu brut, suportat de angajator, pentru fiecare an ce depăşeşte 25 de ani vechime în activităţile prevăzute la art.3.

Art.18. În cazul decesului personalului tehnic, pensionat, plăţile compensatorii prevăzute la art. 16 si art.17 vor reveni de drept moştenitorilor legali, fiind suportate de angajator.

Art.19. In cazul decesului personalului tehnic aflat în activitate, care a acumulat o vechime de minim 10 ani, moştenitorii legali vor beneficia de un ajutor financiar echivalent cu 12 salarii brute la nivelul ultimului salariu brut realizat, suportat de angajator . 

Art.20. Prevederile referitoare la stabilirea, expertizarea, plata, încetarea, suspendarea şi reluarea plăţii pensiilor, precum şi cele referitoare la răspunderea juridică şi jurisdicţia din domeniul pensiilor din sistemul public se aplică, în mod corespunzător, şi pensiilor stabilite potrivit prezentei legi.

Art. 21. – (1) Nivelul şi condiţiile de salarizare, precum şi alte drepturi specifice precum concediul de odihnă suplimentar, timpul de muncă şi de odihnă, alimentaţie de protecţie şi întărire a organismului, drepturi de diurnă, condiţii de cazare şi transport, asigurări pentru accidente, îmbolnăvire şi pierdere a documentului de certificare, asistenţă medicală, uniforme, echipamente de lucru şi de protecţie gratuite şi altele asemenea, se stabilesc prin contractele colective sau contractele individuale de muncă, în conformitate cu prevederile legislaţiei în vigoare, corespunzător formelor de organizare a angajatorului şi a  modului de finanţare.

(2) Personalul  tehnic poate beneficia pe lângă salariul de bază, stabilit în funcţie de complexitatea activităţii desfăşurate, de riscul şi răspunderea personală, şi de sporuri specifice, datorate condiţiilor de muncă, stabilite prin acte normative sau negociate cu angajatorul prin contractul colectiv de muncă. 

Art. 22. – Personalul  tehnic este asigurat obligatoriu de către angajator pentru risc profesional şi pentru cazurile de producere a unor accidente de muncă urmate de deces, invaliditate permanentă sau temporară, spitalizare, precum şi pentru cazurile de îmbolnăvire cu pierderea capacităţii de muncă necesare desfăşurării activităţii de aviaţie civilă specifică pentru care deţine documentul de certificare. Condiţiile de asigurare a personalului tehnic din aviaţia civilă sunt cele prevăzute de lege şi/sau prin contractele colective de muncă.

Art. 23 – (1) În cazul pierderii capacităţii de muncă necesare desfăşurării activităţilor de aviaţie civilă specifice ca urmare a unui accident de muncă, produs din motive neimputabile personalului respectiv, urmat de invaliditate permanentă sau temporară, personalul tehnic  beneficiază:

a) pe timpul recuperării capacităţii de muncă, de toate drepturile salariale cu caracter permanent pe care le avea la data pierderii capacităţii de muncă, suportate de angajator, până la stabilirea definitivă a situaţiei sale de sănătate, fără a se depăşi însă durata de 2 ani;

b) de o compensaţie bănească acordată lunar de către angajator, până la pensionarea pentru limită de vârstă, care să acopere diferenţa dintre venitul mediu lunar net indexat din ultimul an de activitate ca personal tehnic şi venitul net lunar obţinut ca urmare a imposibilităţii continuării activităţii în calitate de personal tehnic.
(2) Drepturile salariale cu caracter permanent şi compensaţia prevăzute la alin. (1) se asigură de către angajatorul la care personalul respectiv îşi desfăşura activitatea cu contract de muncă în momentul pierderii capacităţii de muncă. 

(3) În cazul în care personalul tehnic nu mai este apt din punct de vedere medical să presteze activităţile de aviaţie civilă pentru care este certificat, angajatorul îi va asigura un alt loc de muncă, corespunzător pregătirii sale profesionale cu menţinerea drepturilor salariale.

Art. 24. – Personalul  tehnic beneficiazã de concediu de odihnã suplimentar, plãtit pe durata a 12 zile, necesar pentru refacerea capacitãţii psiho-motorie şi pentru prevenirea îmbolnãvirilor profesionale, într-o staţiune balneoclimatericã, asigurat de către angajator, inclusiv masa şi transportul.


	Stabilirea unor drepturi specifice personalului aeronautic tehnic nenavigant.

	48 
	CAPITOLUL VI

DISPOZIŢII FINALE


	Eliminat

	Art.42. – În scopul evitării acumulării oboselii excesive şi afectării siguranţei zborului, limitele maxime de timp de muncă şi limitele minime de timpi de odihnă pentru personalul tehnic cu licenţa se stabilesc prin reglementări specifice emise de Ministerul Transporturilor, Construcţiilor şi Turismului cu avizul Ministerului Muncii, Solidarităţii Sociale şi Familiei şi consultarea sindicatelor şi asociaţiilor profesionale pe ramură, angajatorii fiind obligaţi să ia toate măsurile pentru asigurarea respectării acestor timpi.


	Eliminat
	

	50 
	Art.43. – Este interzisă exercitarea oricărei forme de constrângere fizică sau psihică, a oricărei presiuni sau acţiuni de intimidare împotriva personalului tehnic aeronautic civil, care ar putea afecta siguranţa zborului sau care este de natură a-l împiedica în exercitarea profesiei.


	11. Articolul 43 devine art.25 cu următorul cuprins:

Art. 25. – Este interzisă exercitarea oricărei forme de constrângere fizică sau psihică, a oricărei presiuni sau acţiuni de intimidare împotriva personalului tehnic, care ar putea afecta siguranţa zborului sau care este de natură a-l împiedica în exercitarea profesiei.

